DA Den Europæiske Unions Tidende L 265/17

KOMMISSIONENS AFGØRELSE

af 6. oktober 2010

om tildeling af ekstra havdage til Portugal i ICES-afsnit VIII c og IX a med undtagelse af Cadizbugten

(meddelt under nummer K(2010) 6735)

(Kun den portugisiske udgave er autentisk)

(2010/604/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EU) nr. 53/2010 af 14. januar 2010 om fastsættelse for 2010 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i andre farvande, som er omfattet af fangstbegrænsninger, og om ændring af forordning (EF) nr. 1359/2008, (EF) nr. 754/2009, (EF) nr. 1226/2009 og (EF) nr. 1287/2009 (1), særlig punkt 7.5 i bilag IIB, og

ud fra følgende betragtninger:

(1) I punkt 5.1 i bilag IIB til forordning (EU) nr. 53/2010 fastsættes det maksimale antal dage, som EU-fartøjer med en længde overalt på 10 m og derover, der medfører trawl og snurrevod eller lignende redskaber med en maskestørrelse på 32 mm og derover, garn med en maskestørrelse på 60 mm og derover eller langliner til bundfiskeri, må være til stede i ICES-afsnit VIII c og IX a med undtagelse af Cadizbugten i perioden 1. februar 2010-31. januar 2011.

(2) I henhold til punkt 7.5 i bilag IIB kan Kommissionen træffe afgørelse om revurdering af de ekstra havdage, som den allerede har tildelt på basis af endeligt ophør med fiskerivirksomhed.

(3) I forbindelse med revurderingen af de ekstra havdage, som Kommissionen allerede har tildelt, bør der tages hensyn til den beregningsmetode, der er fastsat i punkt 7.1, andet afsnit, i bilag IIB, og de ekstra havdage bør beregnes på grundlag af de aktuelle fiskeredskabsgrupper og havdagsbegrænsninger.

(4) Den 8. februar, den 23. februar, den 25. marts og den 22. april 2010 fremsendte Portugal oplysninger og anmodede samtidig Kommissionen om at revurdere det antal dage, den allerede havde tildelt.

(5) I overensstemmelse med Kommissionens beslutning 2007/474/EF af 4. juli 2007 om tildeling af ekstra havdage til Portugal i ICES-afsnit VIII c og IX a med undtagelse af Cadizbugten (2) bør Portugal for perioden 1. februar 2010-31. januar 2011 på grundlag af de aktuelle fiskeredskabsgrupper og havdagsbegrænsninger tildeles fjorten ekstra havdage til fartøjer, der medfører redskaber henhørende under punkt 2, litra a), i bilag IIB til forordning (EU) nr. 53/2010.

(6) I overensstemmelse med Kommissionens afgørelse 2010/415/EF af 26. juli 2010 om tildeling af ekstra havdage til Portugal i ICES-afsnit VIII c og IX a med undtagelse af Cadizbugten (3) bør Portugal for perioden 1. februar 2010-31. januar 2011 på grundlag af de aktuelle fiskeredskabsgrupper og havdagsbegrænsninger tildeles nitten ekstra havdage til fartøjer, der medfører redskaber henhørende under punkt 2, litra a), i bilag IIB til forordning (EU) nr. 53/2010 —

VEDTAGET DENNE AFGØRELSE:

Artikel 1

Det maksimale antal dage, som fiskerfartøjer, der fører portugisisk flag og medfører redskaber henhørende under punkt 2, litra a), i bilag IIB til forordning (EU) nr. 53/2010, og som ikke er omfattet af de særlige bestemmelser i det pågældende bilags punkt 5.2, må være til stede i ICES-afsnit VIII c og IX a med undtagelse af Cadizbugten, jf. det pågældende bilags tabel I, ændres til 191 dage om året.

Artikel 2

Denne afgørelse er rettet til Den Portugisiske Republik.

Udfærdiget i Bruxelles, den 6. oktober 2010. På Kommissionens vegne Maria DAMANAKI Medlem af Kommissionen

(1) EUT L 21 af 26.1.2010, s. 1.

(2) EUT L 179 af 7.7.2007, s. 53.

(3) EUT L 195 af 27.7.2010, s. 76.